Vážený pán predseda Najvyššieho súdu,vážený pán predseda Najvyššieho správneho súdu,vážený pán predseda ústavnoprávneho výboru Národnej rady Slovenskejrepubliky,vážený pán štátny tajomník Ministerstva spravodlivosti Slovenskejrepubliky,vážený pán podpredseda Súdnej rady,vážení sudcovia a sudkyne,žiadny ústavný akt sa v tejto sále neopakuje tak pravidelne, ako menovanienových sudkýň a sudcov, ktorí obnovujú a dopĺňajú rady sudcovského stavu naSlovensku.Je zjavné, že v našom súdnictve dochádza ku generačnej obmene. Na otázku,či to prispeje ku skvalitneniu výkonu justície, nemôže nikto odpovedať zasudcov. Od dnešného dňa bude odpoveď, aké je našesúdnictvo, závisieť aj od vás, práve vymenovaných sudkýň a sudcov.Stávate sa členmi sudcovského stavu v čase, keď je nanajvýš potrebné ažiadúce, aby sa dôvera verejnosti v súdnictvo u nás podstatne zvýšila.Očakávame preto od vás, že pri výkone svojej funkcie si budete uchovávať sudcovskú integritu – že budete konať bezúhonne, správať sa dôstojne abudete aktívne predchádzať možnosti vzniku konfliktu záujmov. Vaše správanie a vystupovanie má upevňovať vieru ľudí nielen vo vašu osobnúbezúhonnosť, ale aj v bezúhonnosť justície.Vážené sudkyne, vážení sudcovia,v zmysle ústavy a zákonov máte garantovanú nezávislosť. Je to dôležitýatribút spravodlivého výkonu vašej profesie. Sudcovská nezávislosť však nieje súkromné právo sudcov, ale ústavné právo všetkých našich občanov.Garantuje ju inštitucionálne usporiadanie, ale sudcovská nezávislosť jepredovšetkým stav mysle. Preto je sudca človekom, ktorý celoživotne pracujenielen na svojich prípadoch, ale aj na sebe samom. Slovensko dnes veľmipotrebuje počuť hlas múdrych a ctihodných sudcov.Občania majú právo nielen na nezávislého a zákonného sudcu, ale aj na sudcu kompetentného a pracovitého. Ide pritom nielen o rozsiahle odborné vedomosti, ale aj o schopnosť uplatniť ich v praxi na nové a neznámeprípady. A ide tiež o rýchlosť vynesenia rozsudkov, lebo práve garanciarýchlosti rozhodovania je kľúčová pre zachovanie a rast dôvery verejnosti vjustíciu. Vážené sudkyne, vážení sudcovia,dnes ste dosiahli cieľ, ktorému ste veľa obetovali. Stali ste sa ústavnýmičiniteľmi, členmi sudcovského stavu, k čomu vám ešte raz úprimneblahoželám.Prajem vám pri výkone vašej funkcie hlavne nezávislú myseľ a odvahu. Abyste pri všetkých hodnotových, etických dilemách urobili správne i keďniekedy náročnejšie rozhodnutie. Ale rozhodnutie, ktoré bude v súlade svašim presvedčením. Nech váš pohľad na vlastnú profesiu i na to, čo od vásvyžaduje, bude prínosom pre súdnu moc na Slovensku.